പുതിയ സന്തോഷവുമായി ആലീസ്, രണ്ട് സേവ് ദ് ഡേറ്റിനെ കുറിച്ച് സജിന്, ആശംസയുമായി ആരാധകര് മിനിസ്ക്രീന് പ്രേക്ഷകരുടെ പ്രിയപ്പെട്ട താരമാണ് ആലീസ് ക്രിസ്റ്റി. നിരവധി ജനപ്രിയ പരമ്ബരകളിലല് ആലീസ് അഭിനയിച്ചിട്ടുണ്ട്. പ്രേക്ഷകരുടെ പ്രിയങ്കരിയാണ് താരം. നിലവില് സീ കേരളം സംപ്രേക്ഷണം ചെയ്യുന്ന മിസ്റ്റര് ഹിറ്റ്ലര് എന്ന പരമ്ബരയിലാണ് നടി അഭിനയിക്കുന്നത്. പ്രിയ എന്ന കഥാപാത്രത്തെയാണ് അവതരിപ്പിക്കുന്നത്. പോസിറ്റീവ് കഥാപാത്രമാണിത് . ആലീസ് പുതിയ ജീവിതത്തിനായി തയ്യാറെടുക്കുകയാണ്. പത്തനംതിട്ട സ്വദേശി സജിന് സജി ചെറിയാനാണ് വരന്. അടുത്തിടെയാണ് ഇവരുടെ വിവാഹം നിശ്ചയം കഴിഞ്ഞത്. നവംബര് 18 ആണ് വിവാഹം. നസ്രിയയെ കല്യാണം ആലോചിച്ചപ്പോള് ഫഹദിന്റെ പ്രതികരണം ഇങ്ങനെയായിരുന്നു, വെളിപ്പെടുത്തി ഫാസില് പ്രണയ വിവാഹമല്ലെന്നും വീട്ടുകാര് ആലോചിച്ച് ഉറപ്പിച്ചതാണെന്നും ആലീസ് നേരത്തെ പറഞ്ഞിരുന്നു. വിവാഹത്തിനായുള്ള തയ്യാറെടുപ്പുകള് തകൃതിയായി നടക്കുകയാണ്. ഇപ്പോഴിത കല്യാണത്തിന് മുന്പ് ഒരു സന്തോഷ വാര്ത്ത പങ്കുവെച്ച് രംഗത്തെത്തിയിരിക്കുകയാണ് താരം. പുതിയ ജീവിതം പുതിയ വീട്ടിലാണ് സജിനും ആലീസും ആരംഭിക്കുന്നത്. ഐശ്വര്യ റായിക്ക് അധ്യാപകനോട് ക്രഷ് ഉണ്ടായിരുന്നു, ഇംപ്രസ് ചെയ്യാന് പലതും നോക്കി, വെളിപ്പെടുത്തി സുഹൃത്ത് പുതിയ സന്തോഷം ബെത്ലഹേം എന്നാണ് പുതിയ വീടിന്റെ പേര്.. ഇന്സ്റ്റഗ്രാമിലൂടെയാണ് പുതിയ സന്തോഷം ആരാധകരുമായി പങ്കുവെച്ചിരിക്കുന്നത് . ഒരു ഹൃദയ സ്പര്ശിയായ കുറിപ്പ് പങ്കുവെച്ച് കൊണ്ടാണ് ആലീസ് തന്റെ സന്തോഷം പ്രേക്ഷകരുമായി പങ്കുവെച്ചിരിക്കുന്നത്. വീടിന്റെ ചിത്രങ്ങളും താരം പങ്കുവെച്ചിട്ടുണ്ട്. നടിയുടെ വാക്കുകള് ഇങ്ങനെ...ബെത്ലഹേം വീടിന്റെ പാലുകാച്ചല് ചടങ്ങ്. ഇവിടെ തുടങ്ങുന്നു ഞങ്ങളുടെ പുതിയ ജീവിതം. ഇന്ന് നീ എന്നെ കൂടുതല് അഭിമാനിയാക്കി. കഴിഞ്ഞ വര്ഷം ഇതേ സമയത്ത് ഈ വലിയ തുടക്കത്തിനായി ഞങ്ങള് പ്ലാന് ചെയ്യുകയായിരുന്നു. ഓരോ ഘട്ടത്തിലും ഞാന് അവിടെ ഇല്ലെങ്കിലും എന്റെ അഭിപ്രായം നീപരിഗണിച്ചു. ഐ ആം സോ ഹാപ്പി മോനെ, ഇത്രയും ചെറുപ്പത്തിലേ നീ ഇതൊക്കെ ഉണ്ടാക്കിയെടുത്തത്. ഒരുപാട് ഇഷ്ടം ഓരോ ദിവസവും പ്രത്യേകിച്ച് നമ്മുടെ ബെഡ്റൂമിന്റെ എല്ലാ കാര്യങ്ങളും ചര്ച്ച ചെയ്യാന് നീ എന്നെ വിളിച്ച ഓരോ വീഡിയോയും ഞാന് ഇപ്പോഴും ഓര്ക്കുന്നു. എന്റെ ഇഷ്ടങ്ങളും ആഗ്രഹങ്ങളുമാണ് നിങ്ങള് പരിഗണിച്ചത്. അന്ധയായാലും ആ വീട്ടിലെ ഓരോ സ്ഥലവും എനിക്കറിയാം. കൂടാതെ, ഇത് സാധ്യമാക്കാന് നിങ്ങള് കഠിനാധ്വാനം ചെയ്യുന്നത് ഞാന് കണ്ടിട്ടുണ്ട്. ഇച്ചായനോട് ഒരുപാട് സ്നേഹം. ഞാന് നിന്നെ ഓര്ത്ത് അഭിമാനിക്കുന്നു കുഞ്ഞേ, ഞാന് നിന്നെ ഒരുപാട് സ്നേഹിക്കുന്നു. ഞങ്ങള്ക്ക് ആവശ്യമായതെല്ലാം നല്കിയതിന് ഞാന് ദൈവത്തിന് നന്ദി.. ചിത്രത്തിനോടൊപ്പം ആലീസ് ഇന്സ്റ്റഗ്രാമില് കുറിച്ചു. സോഷ്യല് മീഡിയയില് വൈറല് പുതിയ വീടിന്റേയും പാലുകാച്ചല് ചടങ്ങിന്റേയും ചിത്രങ്ങള് സോഷ്യല് മീഡിയയില് വൈറലായിട്ടുണ്ട്. ആലീസായിരുന്നു പുതിയ വീട്ടില് പാലുകാച്ചിയത്. വിവാഹത്തിന് മുന്നോടിയായുള്ള പുതിയ തുടക്കത്തിന് ആശംസ അറിയിച്ച് ആരാധകരും സുഹൃത്തുക്കളും രംഗത്ത് എത്തിയിരുന്നു. വിവാഹ ശേഷവും അഭിനയ രംഗത്ത് തുടരുമെന്ന് നടി നേരത്തെ തന്നെ പറഞ്ഞിരുന്നു. പ്രൊഫഷണല് ലൈഫില് മികച്ച പിന്തുണയാണ് സജിന് നല്കുന്നതെന്നും ആലീസ് പറഞ്ഞിട്ടുണ്ട്. സ്വന്തമായി ഒരു യുട്യൂബ് ചാനല് ഉണ്ട് ഇവര്ക്ക്. വിവാഹ വിശേഷവും തയ്യാറെടുപ്പുകളൊക്കെ യുട്യൂബ് ചാനലിലൂടെ പങ്കുവെയ്ക്കാറുറുണ്ട്. ദിവസങ്ങള്ക്ക് മുന്പ് മെഹന്തി വീഡിയോ താരങ്ങള് പങ്കുവെച്ചിരുന്നു. ഈ വീഡിയോയിലൂടെയാണ് സജിനെ പ്രേക്ഷകര്ക്കായി ആലീസ് പരിചയപ്പെടുത്തി കൊടുക്കുന്നത്. കൂടാതെ സജിനെ പരിചയപ്പെട്ടതിനെ കുറിച്ചും വിവാഹത്തില് എത്തിയതിനെ കുറിച്ചുമൊക്കെ ആലീസ് പറയുന്നുണ്ട്. വിവാഹം സുഹൃത്തു വഴിയാണ് സജിന്റെ വിവാഹാലോചന വന്നത്. സംസാരത്തിനിടെ വിവാഹം ആലോചിക്കുന്ന കാര്യം ആവളോട് പറഞ്ഞു. വീടിനടുത്ത് ഒരാളുണ്ട് എന്നും ആലോചിക്കണോ എന്നു ചോദിക്കുകയുമായിരുന്നു. തുടര്ന്ന് സജിന്റെ ഫോട്ടോയും ഏതാനും ടിക്ടോക് വിഡിയോകളും അയച്ചു കൊടുത്തു. ആലിസിന്റെ ഫോട്ടോ കണ്ട് സജിനും ഇഷ്ടപ്പെട്ടു. ഇവര് ഇന്സ്റ്റഗ്രാമിലൂടെ പരിചയപ്പെടുകയും പിന്നീട് നേരിട്ട് കണ്ട് സംസാരിക്കുകയും ചെയ്തു. തുടര്ന്നു വീട്ടുകാരോട് പറഞ്ഞു. വീട്ടുകാര്ക്കും ഇഷ്ടപ്പെട്ടതോടെ വിവാഹം ഉറപ്പിച്ചു. വിവാഹം ഉറപ്പിച്ചിട്ട് ഒന്നര വര്ഷത്തിലേറെയായി. കോവിഡും പ്രഫഷനല് തിരക്കുകളും കാരണവും നീണ്ടു പോകുകയായിരുന്നെന്നും ആലിസ് പറഞ്ഞിരുന്നു. വിവാഹം കഴിക്കാന് കാരണം സജിനെ കെട്ടാന് തീരുമാനിച്ചതിനെ കുറിച്ചും ആലീസ് ഈ വീഡിയോയില് പറയുന്നുണ്ട്. അറേഞ്ച്ഡ് മ്യാരാജ് ആണെങ്കിലും ആളെ കണ്ട് സംസാരിച്ചതിന് ശേഷമേ വിവാഹത്തിന് സമ്മതിക്കുകയുള്ളൂ എന്ന് അമ്മയോട് ഞാന് നേരത്തെ പറഞ്ഞിരുന്നു. ഒരു മാസം തമ്മില് സംസാരിച്ചതിന് ശേഷമാണ് ഓക്കെ പറഞ്ഞത്. വളരെ സ്നേഹമുളള ആളാണ് സജിന്. അങ്ങനെയാണ് കെട്ടാമെന്ന് തീരുമാനിച്ചതെന്നും നടി പറയുന്നു. കൂടാതെ കരിയറില് സജിന് ഇടപെടാറില്ലെന്നും ആലീസ് പറയുന്നുണ്ട്. പേഴ്സല് ലൈഫും ഫ്രെഷണല് ലൈഫും രണ്ടായിട്ടാണ് കൊണ്ടു പോകുന്നതെന്നാണ് ഇവര് പറയുന്നത്. തന്റേയും കരിയറില് ആലീസ് ഇടപെടാറില്ലെന്നും സജിന് പറയുന്നു. ജീവിതത്തെ ബാധിക്കുന്ന കാര്യങ്ങള് മാത്രമേ പരസ്പരം ചര്ച്ച ചെയ്യാറുള്ളൂവെന്നും ഇവര് പറയുന്നു. സേവ് ദ് ഡേറ്റ് ഇവരുടെ സേവ് ദ് ഡേറ്റ് വീഡിയോ വൈറലായിരുന്നു. മേക്കിംഗ് വീഡിയോ ആയിരുന്നു ആലീസ് പങ്കുവെച്ചത്. ആലീസിനോടൊപ്പം പിടിച്ച് നില്ക്കാന് ബുദ്ധിമുട്ടാണെന്നാണ് ഫോട്ടോഷൂട്ടിന് ശേഷം സജിന് പറയുന്നത്. കാരണം ആലീസ് സ്ഥിരമായി ക്യാമറയ്ക്ക് മുന്നില് നില്ക്കുന്ന ആളാണ്. നമ്മള് വല്ലപ്പോഴും മാത്രമാണ് ക്യാമറയ്ക്ക് മുന്നില് എത്തുന്നത്. അതും പിടിച്ചും വലിച്ചമാണെന്നും സജിന് പറയുന്നു. അത് ശരിയാണെന്ന് ആലീസും സമ്മതിക്കുന്നുണ്ട്.തന്നെ കൊണ്ട് ഭയങ്കര ബുദ്ധിമുട്ടാണെന്നാണ് സജിന് പറയുന്നത്. ഇതിന് മുന്പ് ഒരു സേവ് ദ് ഡേറ്റ് എടുത്തിരുന്നു എന്നും എന്നാല് അത് വന് പരാജയമായിരുന്നെന്നും സജിന് വീഡിയോയില് പറഞ്ഞു. താരങ്ങളുട സേവ് ദ് ഡേറ്റ് വീഡിയോ വൈറലായിട്ടുണ്ട്. മികച്ച കന്റുകളാണ് ലഭിക്കുന്നത്. രണ്ട് പേരും അടിപൊളിയാണെന്നാണ് ആരാധകര് പറയുന്നത്. സേവ് ദ് ഡേറ്റ് ഗംഭീരമാണെന്നും ആരാധകര് പറയുന്നുണ്ട്. source: filmibeat.com